《老鹤叹》
宋代·贺铸

华表华表归来乎，出无车，食无鱼。
懿公之遇难再图，卑栖俛啄鱼群雏。
谁谓嵇氏子不孤，强颜市井交屠沽，
巨源密启亦已疏。呜呼，
卫侯既不可作，道林今也则无。
露鸣风舞何区区，夙夜供君耳目娱。
西山二子饥相似，南国三闾放不如。
端虑盘飧怀异味，并随焦尾付庖厨。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。